**VZOREC POGODBE**

*Pogodbe ni treba izpolnjevati in priložiti k vlogi. Namen vzorca pogodbe je seznanitev prijaviteljev z določbami pogodbe.*

**OBČINA KOČEVJE**, Ljubljanska cesta 26, 1330 Kočevje, ki jo zastopa župan, Gregor Košir

(v nadaljevanju: občina)

Davčna številka: SI 20945892

Matična številka: 5874238000

Transakcijski račun: SI56 0110 0010 00004 802, UJP Novo mesto

in

**xxxxxxx**, ­­ki ga zastopa **xxxxxx** (v nadaljevanju prejemnik)

Davčna številka: **xxxxxxxx**

Matična številka: ­­­­­­­­­­­­­­­­­­­**xxxxxxxxxx**

Transakcijski račun: SI56 **xxxx xxxx xxx** odprt pri banki **xxxxx**

skleneta

**POGODBO**

**o dodelitvi sredstev javnega poziva**

**za sofinanciranje programov lokalnih medijev v letu 2026**

1. člen

UVODNE DOLOČBE

Pogodbeni stranki ugotavljata, da:

* je občina objavila Javni poziv za sofinanciranje programov lokalnih medijev za leto 2026, št. …………., z dne ……….,
* se je prejemnik prijavil na javni razpis s pravočasno in popolno vlogo,
* so se prejemniku na podlagi prve in druge alineje tega člena dodelila nepovratna sredstva z odločbo o dodelitvi sredstev št. **………..**,
* se s to pogodbo urejajo medsebojna razmerja dodelitve in koriščenja sredstev javnega poziva.

2. člen

PREDMET POGODBE

Predmet te pogodbe je dodelitev nepovratnih sredstev za izvajanje programa **……………..**.

3. člen

VREDNOST POGODBE IN IZPLAČILO SREDSTEV

Občina bo z odločbo odobrena sredstva v višini ………………….. nakazala prejemniku v roku 30 dni od prejetega zahtevka za izplačilo.

Prejemnik je dolžen predložiti polletno poročilo o izvajanju programa in sicer konec junija in konec decembra 2026.

Sredstva so zagotovljena v proračunu občine za leto 2026 na proračunski postavki: 3504030 Sofinanciranje lokalnih medijev.

4. člen

OBVEZNOSTI PREJEMNIKA

Prejemnik se zavezuje:

* da bo sredstva uporabil v skladu z namenom, za katerega so mu bila dodeljena;
* da bo prijavljen program realiziral do konca leta 2026 v obsegu in na način, kot je to navedel v prijavi na javni poziv;
* da bo občini pravočasno posredoval ustrezna poročila o realizaciji;
* da bo hranil arhiv realiziranega programa še vsaj dve leti po zaključku in ga na zahtevo posredoval občini;
* da bo deloval skladno z določili zakona o medijih in kodeksom slovenskih novinarjev, zagotovil objektivno in nepristransko poročanje ter uravnoteženo predstavitev različnih mnenj in stališč.

5. člen

SKRBNIKI POGODBE

Skrbnik te pogodbe je na strani občine: Neja Jerebičnik, [neja.jerebicnik@kocevje.si](mailto:neja.jerebicnik@kocevje.si).

Skrbnik pogodbe je s strani prejemnika: **………………………..** (kontakt: ………..)

Če se v času trajanja pogodbenega razmerja spremeni skrbnik pogodbe, pogodbena stranka o tem, v roku sedmih delovnih dni po njegovi zamenjavi, pisno obvesti drugo pogodbeno stranko.

Sprememba skrbnika pogodbe začne veljati z dnem obvestila druge pogodbene stranke, pri čemer za takšno spremembo skrbnika pogodbe ni potrebno skleniti aneksa k pogodbi.

6. člen

UKREPI V PRIMERU KRŠITVE POGODBE

Občina lahko pri prejemniku kadarkoli preveri namenskost porabe dodeljenih sredstev iz občinskega proračuna. Prejemnik se je dolžan odzvati na poziv po posredovanju dokumentacije in pojasnil, vezanih na izvedbo programa.

V primeru, da se na strani prejemnika ugotovi nenamenska poraba sredstev, neizvajanje prijavljenega programa ali druge kršitve, se pogodba nemudoma prekine in sofinanciranje ustavi, prejeta sredstva pa mora prejemnik vrniti v občinski proračun v roku 30 dni od ugotovitve o nenamenski rabi, skupaj z zakonsko predpisanimi zamudnimi obrestmi.

V primeru ugotovljenih kršitev iz drugega odstavka tega člena prejemnik sredstev še dve leti po vračilu neupravičeno prejetih sredstev ne more kandidirati za sredstva na javnem pozivu Občine Kočevje za sofinanciranje programov lokalnih medijev.

7. člen

REŠEVANJE SPOROV

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za reševanje sporov pristojno sodišče v Kočevju.

8. člen

PROTIKORUPCIJSKA KLAVZULA

Ta pogodba je nična, v kolikor kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja, obljubi, ponudi ali da kakšno nedovoljeno korist za pridobitev posla, sklenitev posla pod ugodnejšimi pogoji, opustitev dolžnega nadzora nad izvajanjem pogodbenih obveznosti ali drugo ravnanje ali opustitev s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku druge pogodbene stranke, njenemu posredniku ali zastopniku.

9. člen

VELJAVNOST POGODBE

Ta pogodba je sklenjena in začne veljati z dnem, ko jo podpišeta obe pogodbeni stranki, uporablja pa se v proračunskem letu 2026.

10. člen

KONČNA DOLOČBA

Ta pogodba je sestavljena v dveh izvodih, od katerih prejme vsaka pogodbena stranka po en izvod.

Številka spisa: **xxxxxx**

Št. pogodbe: **xxxxxx**

Datum: **xxxxxx** Datum: **xxxxxx**

OBČINA KOČEVJE Prejemnik sredstev:

Gregor Košir, župan **xxxxxxx xxxxxxx**